Tollef Asbjørnsen Gjedrem

Tollef Asbjørnsson Gjedrem (født 11. desember 1857 i Bjerkreim, død 7. juli 1950) var en norsk lærer, gårdbruker, lensmann og politiker for Venstre.

Gjedrem utdanna seg ved amtsskolen i Jæderen og Dalene og ved Flekkefjord lærerskole. Fra 1881 var han lærer i heimbygda Bjerkreim i rundt femten år. Han overtok farsgården i 1885 og blei lensmann i Bjerkreim i 1896, ei stilling han hadde fram til 1923, da han bosatte seg i Stavanger og seinere i Sandnes. Fra 1921 til 1932 var han bestyrer av Norges Banks avdeling i Stavanger. I 1940 returnerte han til Bjerkreim.

Han var ordfører i Bjerkreim fra 1894 til 1897 og seinere medlem av herredsstyret 1905–1910 og 1914–1919. Han hadde ei rekke offentlige og private verv, både lokalt og på nasjonalt plan. 

Gjedrem representerte enmannskretsen Dalane i Stavanger amt på Stortinget i fem valgperioder, fra 1907 til 1921. Fram til 1916 var han medlem av tollkomiteen, deretter av jernbanekomiteen. Den siste valgperioden var han også medlem av utenrikskomiteen.

Referanser

Eksterne lenker 
 

Stortingsrepresentanter fra Venstre
Stortingsrepresentanter for Stavanger amt
Stortingsrepresentanter 1907–1909
Stortingsrepresentanter 1910–1912
Stortingsrepresentanter 1913–1915
Stortingsrepresentanter 1916–1918
Stortingsrepresentanter 1919–1921
Ordførere i Bjerkreim
Venstre-ordførere i Rogaland
Norske bønder
Norske skolefolk
Lensmenn
Personer begravet på Vestre gravlund
Personer fra Bjerkreim kommune